Neratov

Municipo Neratov situas en Ĉeĥio, regiono Pardubice, distrikto Pardubice, en ebenaĵo ĉe la rivero Elbo, 3 km okcidente de la urbo Lázně Bohdaneč. Vivas ĉi tie  ().

 Historio 
La plej malnova historio de Neratov estas ligita kun monaĥejo de Opatovice, fondita de ĉeĥa reĝo Vratislav la 1-a ĉirkaŭ la jaro 1086. Pri Neratov estas en historiaj dokumentoj unua mencio en la jaro 1436. Sed raporto el la jaro 1465 sciigas, ke en Neratov estis ankoraŭ dum ekzistado de monaĥejo Opatovice (antaŭ la jaro 1421) ĝia bieno, al kiu apartenis ankaŭ fiŝlago Neratovský. La bienon cedis reĝo Georgo de Podebrado al Majnuš el Chvalkovice en tenuron. Vilaĝon Neratov kun plua havaĵo la reĝo transigis al sia filo Jindřich el Poděbrady kaj Minsterberk. En la jaro 1513 ambaŭ havaĵoj fariĝis partoj de perštejna senjorejo Pardubice. Dum tridekjara milito suferis ankaŭ Neratov, malmultiĝis loĝantaro kaj kelkaj bienoj restis forlasitaj.

En tempo de klerismo estis unu el la reformoj t.n. raabigo, de la jaro 1774 eksperimente efektivigata en bienego de Pardubice. Estis nuligataj aŭ malgrandigataj senjoraj kortegoj kaj sekigataj neproduktivaj fiŝlagoj. La grundo estis dividita inter sengrunduloj kaj bienetposedantoj. Sur loko de fiŝlago Neratovský ekestis vilaĝo Nerad kaj sur loko de proksima fiŝlago Dědek vilaĝo Dědek. Ĝis la jaro 1848 duobliĝis nombro da bienoj en Neratov el 9 je 18.

Nuntempe havas Neratov kaj domaro Novinsko 50 domojn kun 126 loĝantoj. Sur teritorio de Neratov estas tri ripoz-kabanaroj kun 67 objektoj.

 Loĝantaro 

 Vidindaĵoj 
 Trans la vilaĝo fluas Kanalo de Opatovice
 Krucifikso kun Madono ele la jaro 1882
 Kampanileto
 Ŝtona krucifikso en domaro Novinsko starigita en la jaro 1901

 Bibliografio 
 Marek Podhorský: Pardubický kraj. Eldonis freytag & berndt, eldonejo en Prago en j. 2004.

 Eksteraj ligiloj 
 Paĝaro de mikroregiono Bohdaneč  
 Paĝaro de civitanoj por renovigo kaj disvolvo de Neratov kaj Novinsko  

Kategorio:Vilaĝoj en distrikto Pardubice
Kategorio:Municipoj en distrikto Pardubice
Kategorio:Setlejoj en Orientelba tabulo